Document ID: /roh_data/filtered/swiss_laws_in_ROHinterleaved.jsonl.gz/24169

This text was translated from EN into Rumantsch Grischun.

The criminal justice authorities are obliged to report to the competent authority all offences that have come to light or that have been reported to them in the course of their official activities, unless they themselves are responsible for prosecuting the offence. The Confederation and the cantons shall regulate the duty to report of members of other authorities. The duty to report ceases to apply for persons who have the right to remain silent or to refuse to testify in accordance with Articles 113 paragraph 1, 168, 169 and 180 paragraph 1.

Las autoritads penalas èn obligadas da denunziar a l’autoritad cumpetenta tut ils malfatgs ch’ellas han constatà durant lur activitad uffiziala u ch’èn vegnids annunziads ad ellas, nun ch’ellas sajan sezzas cumpetentas per persequitar quests malfatgs. La Confederaziun ed ils chantuns reglan l’obligaziun da denunzia dals commembers d’autras autoritads. L’obligaziun da denunzia na concerna betg persunas che han – tenor ils artitgels 113 alinea 1, 168, 169 e 180 alinea 1 – il dretg da refusar da far deposiziuns u da dar perditga.